Държавен вестник, бр. 76, 2010 г., стр. 25

БРОЙ  76	
Д Ъ Р Ж А В Е Н  В Е С Т Н И К 	
СТР.  25  
Г л а в а  I V 
КОНТРОЛ
Член 1
Система за контрол
1. Всяка държава-членка създава система за 
контрол в съответствие с член 16 от Регламент 
(ЕО) № 1080/2006 и раздел 3 от Регламент (ЕО) 
№ 1828/2006, за да гарантира, че Управляващият 
орган е способен да изпълни изискването за 
добро управление на програмата.
2. Съгласно член 13 от Регламент (ЕО) 
№ 1828/2006 проверките, които трябва да бъдат 
извършени на национално ниво, се отнасят до 
административните, финансовите, техническите 
и физическите аспекти на операциите. Провер­
ките гарантират, че декларираните разходи са 
действително извършени, че продуктите и услу­
гите са действително доставени и че операциите 
и разходите са в съответствие с правилата на 
Общността и националните правила. Процесът 
на верифициране на разходите, извършван от 
контрольорите на национално ниво, включва 
100 % административна проверка и проверки 
на място, определени от държавите-членки.
3. Управляващият орган се уверява, че тези 
системи за контрол гарантират, че всички 
подкрепящи документи за направените разхо­
ди и извършените плащания, необходими за 
осигуряването на адекватна одитна пътека, са 
записани, съхранени в компютризирана форма 
и налични в съответствие с изискванията на 
член 90 от Регламент (ЕО) № 1083/2006 и член 
19 от Регламент (ЕО) № 1828/2006, че систе­
мата за контрол е въведена и се извършват 
верификации съгласно член 16 от Регламент 
(ЕО) № 1080/2006, както и че се извършват 
одити по Оперативна програма „Югоизточна 
Европа“ 2007 – 2013 г. съгласно член 62 от 
Регламент (ЕО) № 1083/2006. Управляващият 
орган гарантира също, че се поддържа регис­
тър на самоличността и местонахождението 
на органите, съхраняващи тези документи. В 
стандартния случай и съгласно договора за 
предоставяне на безвъзмездна помощ воде­
щият партньор отговаря за съхраняването на 
документите. Съгласно член 60, буква „е“ от 
Регламент № 1083/2006 управляващият орган 
трябва да гарантира, че се поддържа адекватна 
одитна пътека на всички нива за целия период 
на програмата, отговаряща на критериите, посо­
чени в член 15 от Регламент (ЕО) №1828/2006. 
За целта държавите-членки предоставят цялата 
необходима информация за своята система за 
контрол и въведените в нея изменения.
4. Определянето на контрольор във всяка 
една държава-членка, където се намира мес­
тонахождението на съответния партньор по 
проекта, ще бъде предварително условие за 
Съвместния технически секретариат за подпис­
ване на договор за предоставяне на безвъзмезд­
на помощ от името на Управляващия орган. 
В този смисъл посочените държави-членки 
поемат окончателната финансова отговорност 
за средствата, разпределени за партньора в 
проекта на съответната национална територия. 
5. В случай че Управляващият орган има 
съмнения относно ефективното функционира­
не на съответната система за контрол, той се 
обръща към конкретната държава-членка и се 
опитва да намери решение.
6. Управляващият орган гарантира, че 
всички неуредени въпроси ще бъдат напълно 
решени преди възстановяването на средства 
по подадено от водещия партньор искане за 
възстановяване. Изплащането на приноса от 
ЕФРР на водещите партньори и партньорите 
в проект с местоположение в съответната дър­
жава-членка се прекратява до предоставянето 
от държавата-членка на изчерпателна и удо­
влетворителна информация относно системата 
за контрол, коригиращите мерки, за които е 
взето решение, графика за тяхното изпълнение 
и последващото потвърждение за изпълнението 
на мерките в рамките на Верификационния 
доклад по глава ІІ, член 2, параграф 7. 
7. Управляващият орган гарантира в сътруд­
ничество с държавите-членки, че за всички 
транзакции, свързани с проектите, се поддържа 
или отделна счетоводна система, или съответен 
счетоводен код.
8. Ако финансирането за техническа помощ 
се усвоява от звено за контакт по ОПЮИЕ 
или друг бенефициент на ТП по програмата, 
системата за контрол на държавата-членка, в 
която се намира местоположението на бене­
фициента на финансирането за ТП, отговаря 
за правилността и законността на този разход.
Г л а в а  V
ОДИТИ
Член 1
Одити
1. Одитният орган заедно с групата оди­
тори по член 14, параграф 2 от Регламент 
(ЕО) № 1080/2006 гарантира, че одитите се 
извършват съгласно член 62, буква „а“ (одит 
на системата) и буква „б“ (одит на операциите) 
от Регламент (ЕО) № 1083/2006 и член 16, 17 
и 18 от Регламент (ЕО) № 1828/2006.
2. Одитният орган, подпомаган от групата 
на одиторите, ще съгласува подхода за извърш­
ване на одита и ще вземе съвместно решение 
за изготвянето на стратегия за одит съгласно 
изискванията на член 62, параграф 1, буква „в“ 
от Регламент (ЕО) №1083/2006 и при спазване 
на образеца, представен в приложение V от 
Регламент (ЕО) № 1828/2006. Те извършват 
ежегоден преглед и актуализация на стратегията 
за одит, а при необходимост – и текущ през 
годината. Определените одитори ще извършват 
одитите при спазване на стратегията за одит, 
договорена в рамките на групата на одиторите.